Hêzanê Xelisnayîşê Efrînî (HRE) derheqê çalakîyanê hêzanê înan ê 23 û 24’ê Hezîrane de eşkerayîyêka nuştekîye daye.
Eşkerayîye de nê zanayîşî ameyî parekerdene:
“23'ê Hezîrane de hêzanê ma vera grubêka çeteyan a ke girêdayîya artêşa Tirkî ya îşxalkara, dewa Daxilî başî ya ke girêdayîya herêma Babî ya de çalakîya sabotajî viraşte. Netîceye çalakîye de hûmara kişte û birîndaranê çeteyan nêameye zelalkerdene.
24'ê Hezîrane de hêzanê ma çalakîyêka dame vera çeteyanê gruba çete ya bi nameyê El Cebha El Şamîye, dewa Til Malîdî ya ke girêdayîya herêma Mare de viraşte. Netîceyê çalakîye de çeteyêk ame kiştene û 2 çeteyî zî bî birîndar.
24'ê Hezîrane de yewîyêka ma serê rayîrê dewa Hîsê ya ke girêdayîya qezaya Mabatayî de vera  gruba Firqet El Emşatî de çalakîyêka taybete viraşte û îşxalkarêk ame kiştene.”
